34 719 14.09.2018 Инфо Следвай 34 71914.09.2018

Само 27 минути бяха нужни на Валери Божинов да открие повторно головата си сметка в българския футбол. Нападателят подписа с Ботев Враца през седмицата и се разписа в официалния си дебют за тима на втория си баща Сашо Ангелов.

В една от множеството интересни атаки на врачани, минали през бившия нападател на Ювентус и Манчестър Сити, той изведе с едно подаване на скорост Петър Атанасов на фланга, който пък го намери пред наказателното поле.

От там Божинов без подготовка и с едно отиграване прати топката неспасяемо в далечния ъгъл на вратаря и откри резултата срещу Витоша Бистрица, както и головата си сметка в Ботев.

Това беше първи гол за нападателя в официален мач от 490 дни насам. За последно той се разписа от дузпа за Мейджоу Хака във втора китайска дивизия, а това се случи през май миналата година.